गोनू रहथि सतर्क आ बुद्धिमान लोक। अपन बुद्धिमत्ता आ विद्वताक बल पर ओ सदैव मिथिलाक राजदरवार मे आदर पाबथि आ यदा - कदा इनाम सेहो। ताहि सँ सौसें ई हल्ला रहैक जे गोनू झा लग बहुत रास संपत्ति छैन आ तें इलाकाक नामी-गिरामी चोर सभ हुनका घर मे चोरि करबाक प्लान बनेलक। चोरि आ सेहो गोनूक घर मे, छल तँ मुश्किल काज, तथापि एकबेर पूरा भऽ गेने बहुत रास धन प्राप्तिक आशा रहैक आ तें चोर सभ एहि दिशा मे काज करब शुरू कयलक।
 सभ सँ पहिने तीन - चारि चोरक एकटा दल कें एकर काज सौंपल गेल आ प्लानक अनुसार ओ सभ साँझ पड़ितहि हुनका दलान पड़हक एकटा पैघ झुड़मुट मे नुका रहल आ राति हेबाक इंतजार करय लागल। परंतु सतर्क गोनू साँझ मे दलान पर अबितहि बूझि गेलाह जे दालि मे जरूर किछु कारी छैक। ओ स्थिरचित्त भऽ एहि समस्या पर विचार केलनि आ अपना पत्नी के दलान पर बजाय, झूठ-मूठ पतरा देखय लगलाह। ओहि दिनक ग्रह दशा पर विचार करैत ओ बजलाह - आजुक ग्रह अपन सभ पर बड़ खराब अछि। पत्नी सशंकित होइत ग्रहक निवारणक उपाय सभ पूछय लगलथिन्ह। ओ पुनः पोथी-पतरा उन्टेलाह आ थोड़ेक कालक उधेर-बुनक पश्चात ई निष्कर्ष निकाललाह जे आई जँ पश्चिम दिस (जेम्हर झुड़मुट मे चोर सभ नुकायल रहय) १०८ टा ढ़ेपा फेकल जाय, तँ ग्रह शान्त भऽ सकैत अछि। जँ ढ़ेपा नम्हर फेकल जाय तँ ग्रहक शान्ति आर तीव्रता सँ भऽ सकैत अछि। पत्नी गोनूक एहि ग्रह शांतिक उपाय सँ सहमति जतेलनि। पुनः गोनू बजलाह जे अहाँ ढ़ेपा आनू आ हम फेकैत छी । फेर की छल शुरू भऽ गेलाह दुनू प्राणी। पत्नी नम्हर-नम्हर ढ़ेपा आनय लगलीह आ गोनू ओकरा पश्चिम दिस फेकय लगलाह, जेम्हर चोर सभ झुरमुट मे नुकायल छल। ढ़ेपा कखनो चोरक नाक पर लगैक तँ कखनो ओकरा सभक कपार पर। गोट पचासेक ढ़ेपा गोनू फेकने हेताह की हुनक पत्नी हर्दा बाजि देलखिन जे आब हमरा बुते नहि होयत ढ़ेपा आनल। ताहि पर गोनू बजलाह जे अहाँ कें ढ़ेपा अननाइ पार नहि लगैत अछि आ ओहि झुरमुट मे नुकायल माहानुभाव सभ सभटा ढ़ेपाक मारि खेलाक बादो एको बेर सगबगेलाह अछि नहि। एत्ते सुनितहि चोर सभ बूझि गेल जे गोनू बाबू हमरा सभ कें देखि लेलनि। ओ सभ झुड़मुट सँ बाहर निकलैत गेल आ आत्मसमर्पण कऽ देलक। ओ सभ पर्याप्त मारि खा चुकल छल आ तें गोनू ओकरा सभ कें माफ कऽ देलनि।
 मारि खेलाक बाद कतेको मास धरि चोर सभ शांत रहल। तथापि एकबेर फेर गोनूक घर मे चोरि करबाक प्रोग्राम बनेलक। एहि बेर ओ सभ साँझे नहि जा कें राति मे जेबाक प्रोग्राम बनेलक। अनहरिया राति रहैक आ गोनू कें अपनी घरक बाहर किछु खड़बड़ सुनेलनि। ओ भाँपि गेलाह जे पुनः चोर सभ आबि गेल अछि। ओ पत्नी दिस तकलनि। परन्तु ओ तँ निश्चिंत भऽ फोंफ कटैत छलीह। गोनू हुनका जानि-बूझि के चुट्टी काटि लेलनि। ओ तमसाइत उठलीह आ लगलीह गोनू पर बाजय। चोर सभ साकांक्ष भऽ गेल आ दुबकि गेल। परन्तु गोनू तँ ओकरा सभ कें फेर छकेबाक जोगार सोचि रहल छलाह। पत्नी कें शांत करैत गोनू बजलाह जे एकटा जरूरी खबरि अहाँ कें नहि कहने रही तें उठबय पड़ल। पत्नी पुछलखिन जे एहन कोन जरूरी खबरि छैक जे ताहि लेल हमरा एत्ते जोर सँ चुट्टी काटि लेलहुँ। गोनू पत्नी कें हाथ सँ कम जोर सँ बजबाक इशारा केलनि आ पुछ्लनि जे बंगौर (बाँगक बीया) कतय अछि। पत्नी कहलखिन जे ओ तँ ओसारे पर अछि। गोनू बेस चिंतित्त भेलाह आ बजलाह जे बंगौरक दाम प्रति सेर पाँच टाका भऽ गेलैक अहाँ एहन चीज कें ओहिना ओसारा पर छोड़ि देलियैक। आब तँ चोर लैये लेत। काल्हिये तँ आठ अन्ने सेर छल आ आई पाँच टके सेर भऽ गेल। चोरो सभ सभटा सुनिते छल आ ओ सभ फटाफट अन्हारे मे जेना-तेना बंगौर तकलक आ तुरन्त निपत्ता भऽ गेल।
 गोनू कें ई अनुमान छलनि जे चोर सभ बंगौर के बेचक हेतु आई हाट पर जरुर आनत। आ तें ओ सबेरे सकाल हाट पर पहुँचि गेलाह। किछु अपरिचित चेहरा कें बंगौर बेचैत देखि ओकर भाव पुछलनि। ओ सभ पाँच टके सेर कहलक। गोनू बूझि गेलाह जे इएह महाशय सभ राति मे हमरा ओतय गेल छलाह। ओ प्रकट होइत बजलाह जे ई दाम तँ राति मे रहैक आ एखन तँ मात्र आठ अन्ने सेर अछि। ई सुनितहि चोर सभ कें सन्देह भेलैक जे कदाचित गोनू हमरा सभ कें चीन्हि गेलाह आ सभ बेरा-बेरी कें ओतय सँ घसकय लागल। एकबेर फेर चोर सभ कें छकेबा मे गोनू सफल भेलाह।
 एना महर्षि अहिलेल चाहए छलथि जे दुनू पत्नि मे आपसी विवाद नै होइन आ सदा प्रेम बनल रहैइन जाहिसे हिनका निश्चिंतता पूर्वक सन्यास लेबाक लाभ भेटैइन। मैत्रयी के त सांसारिक वस्तु अर्थात भौतिक सुख के प्रति लेश मात्रो मोह नै छलनी। हुनका आध्यात्मिक ज्ञान के क्षुधा छलनी। ओ अपन पति के आध्यत्मिक ज्ञान के हिस्सा बनए चाहए छलिथि। हुनक सोच छलनी जे साक्षात् सुवर्णमय पृथ्वी प्राप्त भेलो पर अमरत्त्व प्राप्त नै होइत अछि। अतः जाहि संपत्ति सं हमरा अमरता प्राप्त नै होयत, ओ हमरा लेल व्यर्थ अछि, हम की करब? अतः प्रत्यक्ष मे कहलनी - स्वामी अगर अहाँ सम्पूर्ण ऐश्वर्य सं युक्त सम्पूर्ण धरा सेहो द देबय तहनो हम ओहि सं की अमरत्व प्राप्त क सकय छी। महर्षि याग्यवल्क्य अपन बुद्धिमती पत्नी के गप्प सुनी विस्मित आ प्रसन्न होइत कहलैथ - "नै देवी ! इ कदापि संभव नै अछि, व्यर्थ आशा छी. " ब्रह्मवादिनी मैत्रेयी कहलनी - भगवन ! जाहिसँ हमरा अमरत्व प्राप्त नै होयत आ हमरा लेल तृण सदृश अछि. हमर कोन काजक इ भौतिक वस्तु?
 अहाँके एहन वस्तु निश्चित रूप सं ज्ञात अछि जाहिके समक्ष इ धन और ऐश्वर्य तुच्छ अछि। अतः अहाँ एकर मोह नै क के त्याग क के जा रहल अछि। हमहुँ एकरा जानय चाहय छी। 'यदेव भगवन वेद तदेव ब्रूहि' जाहि वस्तु के स्वामी अमरता के साधन मानय अछि। हम जानय छी आत्मा के अध्ययन आ मनन केले सं संसार के प्रत्येक वस्तु के ज्ञान प्राप्त होइत अछि, अतः हमरा एकर ज्ञान प्रदान करु जाहिसे हमर ज्ञान पिपासा तृप्त होयत।
 अपन श्रेष्ठ भार्या के विद्वत्तापूर्ण तथा जिज्ञासापूर्ण गप्प सुनी महर्षि प्रसन्न भेलथि, और मैत्रेयी सं कहला- अहाँके दिव्य दृष्टि तथा जिज्ञासा कुनो असाधारण नारी मे टा भ सकए अछि। धन्य छी अहाँ मैत्रेयी ! इ धरा सेही धन्य अछि जे एहन रत्नगर्भा उत्पन्न केलक अछि। महर्षि विभिन्न युक्ति सँ मैत्रेयी के ब्रह्मज्ञान के उपदेश देलथि। मैत्रेयी के आत्मज्ञान के प्यास , अपना आपके जानबाक प्यास, महर्षि सं उपदेशित भ के ओ नारी सं नारायणी के श्रेणी मे आबि गेलीह। महर्षि हुनका उपदेश द के तप करए चली गेलाह।
 ओ श्रेष्ठ नारी के रूप मे विख्यात भेली अमरत्व प्राप्त क ब्रह्मवादिनी बनी के अनंत ब्रह्माण्ड मे स्थान प्राप्त क सब नारी के लेल आदर्श बनी गेलीह। मैत्रेयी मैत्रेयी उपनिषद लिखलनि। मैत्रेयी उपनिषद मे लिखए छथि - तपस्या सं मनुष्य अच्छाइ के प्राप्त करए अछि, अच्छाई सं मस्तिष्क पर पकड़ बनए अछि, मस्तिष्क सं स्वयं सं साक्षात्कार अछि, आ स्वयं सं साक्षात्कार मुक्ति अछि। पुनः कहए छथि मस्तिष्के संसार अछि, एकरा शुद्ध करबाक चाहि। मस्तिष्के हमरा भविष्य के मार्गक निर्धारण बताबय अछि और संसार'क सबटा रहस्य के खोइल दैइत अछि। भगवान के नै कुनो प्रारम्भ छैन, नै अन्त इ शुद्ध ज्योति अछि, नै एकरा पकड़ल जा सकैत अछि नै छोड़ल जा सकैत अछि, नै कुनो चिन्ह होइत अछि नै कुनो पहचान , इ शांत और सुदृढ़ होइत अछि। अतः यैह मुक्ति अछि आ मोक्ष अछि। एहन ब्रह्मवादिनी विदुषी, ज्ञान पिपासु, परार्थ जीवनधारिणी पतिपरायण, त्यागमयी आदर्श गृहणी के करबद्ध नमन।
 अय मे किया सफर क रहल छियै. . ?
 यात्री - जी सर हमरा संग इ छैं. . !
 टीसी - इ त आम छियै. . !
 यात्री - जी हं, मुदा इ लंगड़ा आम छियै. . . ! !
 😊 पापा - बौआ तोहर रिजल्ट क की भेलौ. . . ?
 फेकना - पापा परसेंट एलय हं. . . !
 पापा - मुदा मार्कशीट पर 40 परसेंट लिखल छौं. . . ?
 फेकना - बाकी के 40 परसेंट आधार कार्ड लिंक भेला पर सीधे अकाऊंट मे एतय. . . !
 😆 छौरा - शादी क ले हमरा सं. . . ! ! !
 छौरी - किया. . . ?
 छौरा - हमर बाप गामक सबसं बड़का आदमी छियै. . . ! ! !
 बियाहक बाद छौरी क पता चलल जे छौरा के बाप 105 सालक छैं. . . ! ! !
 😄 बर - अगर हम मइर जैब त अहाँ कानबै ?
 कनियाँ - हं यौ बहुते कानबै. . . !
 बर - केना कानबै, कनि काइन के देखाबु ने !
 कनियाँ - पहिले अहाँ कनि मइर के देखाबु ने।
 पहिले हिनकर पिता श्याम कुमार झा के लागय छलैन जे इ किछ नै क पेता मुदा जहन डांसर्स एसोसिएशन के मेंबर भ के पहिल बेरा ग्रुप संग दुबई सं शूटिंग पूरा क वापस एला तहन हिनकर पिता जी हिनका सं कामक बारे मे विस्तार सं जानकारी लेलैथ आ तहन विश्वास भेलनि।
 शारद झा एखन धरि लगभग 400 गाना के शूट क चुकल छैथ। 200 स्टेज शो आ कतेको ऐड क चुकल छैथ। बॉलिवुड के लगभग सबटा बड़का स्टार के संग काज चुकल छैथ। पहिल गाना के शूटिंग शाहरुख खान के फिल्म 'डॉन' में केलैथ। अखन धरिक सबसँ बेस्ट स्टेज शो आइफा अवार्ड 2012 में हिनका काज करबाक अवसर सेहो भेटल छैन।
 मिथिला पेंटिंग के विश्व प्रसिद्ध कलाकार आ मंगरौनी गांव के बेटी, जयनगर के पुतौह श्वेता झा ( Shweta Jha Mithila Painting Artist ) एक बेरा फेर अपन उपल्बधि के दम पर मिथिला के नाम गौरवान्वित केलनि। अहि बेरा सिंगापुर डिवीजन के दिसन सं हुनका उत्कृष्ट मैडम 2020 पुरस्कार सं सम्मानित कैल गेलनि। सिंगापुर मे आयोजित अहि प्रतियोगिता मे शामिल ओ एक मात्र भारतीय छलथि। चीन, हांगकांग आ सिंगापुर के 31 सेमीफाइनलिस्ट आ 21 फाइनलिस्ट के पाछु छोइर इ पुरस्कार प्राप्त केलनि।
 श्वेता झा वर्तमान मे मिथिला चित्रकला के नव ऊँचाई पर पहुंचेबाक लेल सिंगापुर मे तितली फाउंडेशन के स्थापना केलनि हं जतय ओ विदेश मे रही भारतीय आ विदेशि के मिथिला पेंटिंग के महत्ता सं अवगत करा रहल छथि।
 श्वेता झा के पूर्व मे कला के क्षेत्र मे उत्कृष्ट प्रदर्शन के लेल असगरे भारत आ सिंगापुर नै बल्कि विश्व के कतेको देश'क संस्था के द्वारा सम्मानित कैल जा चुकल छनि। अमेरिका, स्पेन, इटली,दक्षिण काेरिया, जापान, रूस, इराक संगे कतेको देश के संस्थान के द्वारा श्वेता झा के सम्मानित कैल जा चुकल छनि। जेना - क्लब फॉर यूनेस्को अवार्ड्स एंड ऑनर्स (इटली - 2015), विशेष श्रेणी स्वर्ण पदक, कहरामना आर्ट एसोसिएशन (बग़दाद - 2015), जेरवास आर्ट आर्गेनाइजेशन द्वारा स्पेशल अवार्ड , मास्को आर्ट सिम्पोजियम (2016), इंटरनेशनल अवार्ड - टैलेंट एंड प्रोफेशनल्स (स्पेन -2017), मेट्रोपोलिटन एम्पायर प्राइज (न्यूयार्क - 2017), इंटरनेशनल क्राफ्ट्स अवार्ड (2018), डॉ तान तसजे कोर अवार्ड (सिंगापुर -2018) आ प्रेसिडेंट ऑफ़ जेरवास आर्ट क्लब (सिंगापुर) आदि।
 श्वेता झा के जीएमआर एसोसिएट नई दिल्ली मे मेनका गांधी के द्वारा इंटरनेशनल क्राफ्ट वुमेन ऑफ द ईयर के अवार्ड सं सेहो सम्मानित कैल जा चूकल छनि।
 श्वेता झा इटली के कोस्टांज फाउंडेशन के सेहो ब्रांड एंबेस्डर रही चुकल छथि। संगेह साउथ अफ्रिका के इंटरनेशनल कल्चर एंड आर्ट फाउंडेशन के एक्सपर्ट मेंबर छथि। 